ভোটের আগে ৩ টি প্রকল্পকে আরও গুরুত্ব মুখ্যমন্ত্রীর

ওয়েবডেস্ক- বিধানসভা ভোটের (Assembly Election) আগে বড় উদ্যোগ নিল রাজ্য সরকার (State Government)। মানুষের পাশে থাকার সংকল্প নিয়ে যে প্রকল্প চালু করেছিলেন মুখ্যমন্ত্রী মমতা বন্দ্যোপাধ্যায় (Mamata Banerjee) , সেই তিন প্রকল্পের উপর আরও বেশি করে গুরুত্ব দিতে চান তিনি। ‘বাংলার বাড়ি’, ‘পথশ্রী’ ও ‘আমাদের পাড়া – আমাদের সমাধান’ এই তিন কর্মসূচিকেই বিশেষভাবে গুরুত্ব দেওয়ার নির্দেশ জেলাশাসকদের। আজ জেলাশাসকদের নিয়ে বৈঠক হয় নবান্নে (Nabanna) , সেখানেই এই তাৎপর্যপূর্ণ প্রকল্প নিয়ে রাজ্যে সিদ্ধান্তের কথা জানিয়েছেন মুখ্যমন্ত্রী। খুব সময়ের জন্য বৈঠকে উপস্থিত থাকলেও, জেলাশাসকদের একগুচ্ছ নির্দেশ দেন মুখ্যমন্ত্রী।

তিন কর্মসূচিতে কোথায় কি খামতি থাকছে সেটা আপনারা খুঁজে বের করুন প্রয়োজনীয় পদক্ষেপ নিন। জেলাশাসকদের নির্দেশ মুখ্যমন্ত্রীর। বেশ কিছু জায়গায় জলের সমস্যার অভিযোগ আসছে। সেগুলি আপনারা নজর রাখুন। এসআইআর এর কাজ হলেও বাংলার মানুষের উন্নয়ন নিয়ে যাতে কোন অভিযোগ না থাকে সেটা নিশ্চিত করতে হবে। জেলাশাসকদের বৈঠকে আজ যোগ দেন মুখ্যমন্ত্রী। ২০ থেকে ২৫ মিনিট বৈঠকে থাকেন। সেই বৈঠকেই এই নির্দেশ দেওয়া হয়েছে বলেই নবান্ন সূত্রে খবর।

আরও পড়ুন- ‘আশাকর্মীদের নিয়ে রাজনীতি করা হচ্ছে’, প্ররোচনায় পা না দেওয়ার বার্তা চন্দ্রিমার

বাংলার বাড়ির দ্বিতীয় পর্যায়ের ১৬ লক্ষ উপভোক্তাকে টাকা ২৮ জানুয়ারির মধ্যেই। জেলাশাসকদের বৈঠক চলাকালীন এই বার্তা দেন মুখ্যমন্ত্রী বলেই নবান্ন সূত্রে খবর। জেলাশাসকদের ট্রেজারিতে ইতিমধ্যেই সেই টাকা পৌঁছে গিয়েছে। আপনারা সেই মত প্রস্তুতি নিন। বৈঠকে বলেন মুখ্যমন্ত্রী বলেই, নবান্ন সূত্রে খবর। সিঙ্গুরের মঞ্চ থেকেই বাংলার বাড়ি টাকা তুলে দেওয়ার সম্ভাবনা।